Hei, denne artikkelen er over ett år gammel og kan inneholde utdatert informasjon

Den norske ishockeyprofilen Mats Zuccarello Aasen er skadd og mister tirsdagens OL-kamp mot Russland, skriver TV 2.

Håndskaden Zuccarello pådro seg i kampen mot Østerrike er ikke leget. Dermed blir Norges eneste NHL-spiller tilskuer i ishockeyguttas møte med vertsnasjonen.

- Smertene er for store til at vi kan la ham spille kampen, sier landslagslege Ole Fosse til TV 2.

Norges sjanser for seier mot stormakten Russland er regnet som mikroskopiske. En plass i kvartfinalen står på spill tirsdag kveld.

(NTB)